Palataan hetkeksi Azerbaidžaniin. Miten paljon sinua suututti silloin?
Hyvin paljon.
NETFLIX-ALKUPERÄISSARJA
Red Bullit ovat vastakkain. Ricciardo pitää Verstappenia loitolla.
Puhuimme siitä ennen kisaa.
Kuljettajat sopivat antavansa toisilleen tilaa.
Christian Horner ei nauti tästä hetkeäkään.
Verstappen ei todellakaan halua antaa tietä tallikaverilleen.
He törmäsivät toisiinsa!
Se oli aallonpohja, ja tein kyllä tunteeni selväksi molemmille.
Helvetti!
Menetimme juuri 25-30 pistettä.
Taistelimme sijoituksesta, muttei kukaan halua ajaa kolaria tallikaverin kanssa.
Tiesin tasan, mitä tapahtui. Tiesin, etten ollut syypää siihen.
Minua syyllistettiin siitä.
Sopimukseni päättyy tänä vuonna.
Mitä voin saavuttaa vielä yhdessä vuodessa Red Bullissa?
Uusi alku voisi tehdä minusta onnellisemman.
HAASTEITA
-Bernie, Flavvy. Tänne. -Tulkaa.
-Sinne vain. -Aasi potkaisi sitä eilen. Mennään.
Katsokaas tätä.
-Ketkäs täällä ovat? -Max ja Daniel.
He muistuttavat välillä aaseja.
Välillä kaikki on hienosti, välillä pusketaan.
Aaseja on helpompi hallita kuin kuskeja.
Kuljettajilla on omat epävarmuutensa, kuten kaikilla suurilla urheilijoilla.
Elämää vaikeuttaa se, että tallissa on jännittävä nouseva tähti Max Verstappen.
Max on vasta parikymppinen. He ovat vain eri vaiheissa urallaan.
Elokuun tauon alkaessa olen varmasti valmis lomalle.
Tämä vuosi on tärkeä Danielin uralle. Hän on tienhaarassa.
TALLIPÄÄLLIKKÖ
Pitäisimme hänet mielellämme tiimissä, mutta jos hän ei halua sitä...
Sellaista Formuloissa on. Se on isojen poikien laji.
Mitä seuraavissa kilpailuissa tapahtuu?
-Seuraavaksi ajetaan Monacossa. -Se on suosikkisi.
Niin on. Maxin olisi hyvä saada tuloksia.
He odottavat vastaustamme mahdollisimman pian.
Kenen sopimus on päättymässä?
-Lewis aikoo... -Lewisin, Kimin ja Valtterin.
Jos Valtterilla on huono vuosi,
paljonko hän saa aikaa, ennen kuin päätös hänen pitämisestään tehdään?
Joudun ensi kertaa Red Bulliin liittymiseni jälkeen etsimään sopimusta -
tai neuvottelemaan muiden tallien kanssa.
KULJETTAJA
Mietimme tällä hetkellä, teemmekö taktisen siirron johonkin muuhun suuntaan.
DANIEL RICCIARDON NEUVONANTAJA
Kysymys vain kuuluu, mihin.
Mietin vain parempia tuloksia, koska ne johtavat parempiin tarjouksiin.
Haluan taistella mestaruudesta.
Nykytilanteen perusteella Mersu ja Ferrari ovat selviä ehdokkaita.
Mutta tiedät kai...
Mitä vain voi sattua.
En halua hätiköidä.
Red Bull Racing on kaukana tasosta, jolla se oli mestaruuksia voittaessaan.
F1-TOIMITTAJA
Se on kuitenkin vielä pientä,
jos puhutaan Williamsin tilanteesta nyt ja tuolloin.
Tipu.
Se on nopeampi kuin automme.
Et kuullut tuota, Nate.
Olen Williams Martini Racing -tallin apulaistallipäällikkö Claire Williams.
Kädet ylös. Hyvä poika.
Williams on minulle kaikki kaikessa. Se on kuulunut perheelleni koko ikäni.
Isäni Frank Williams perusti sen 1977, eli olemme olleet alalla 41 vuotta.
Talli oli 1980- ja 1990-lukujen valtaisa menestystarina.
Se voitti 16 maailmanmestaruutta ja 114 osakilpailua.
Tämän kaiken toteutti itsenäinen talli, jonka perusti nuori haaveilijapoika.
Vietin nuoruusvuoteni tallia autellen.
Se on siis tärkeä minulle ja määrittää sitä, mikä olen.
Aloitin tässä työssä vuonna 2013 ja uskon,
että maailma on erilainen kuin Williamsin aloittaessa toimintansa.
Se oli kolmas vuonna 2014 ja 2015.
F1-TOIMITTAJA
Sen jälkeen on tullut takapakkia, jota on vaikea korjata.
Kilpailu on kovempaa ja toimintaympäristö haastavampi kuin ennen.
Ei voittamisen kuulukaan olla helppoa. Siksi se tuntuu huikealta.
Voitto ansaitaan, emmekä me ansaitse sitä nyt.
Muutosta ei tapahdu ilman töitä.
Williams on viidessä vuodessa pudonnut paalupaikoilta ja palkintosijoilta -
jumbosijoille lähtöruudukossa.
Kritiikkiä tulee aina, mutta sitä ei kannata kuunnella.
On vain jatkettava omalla linjalla ja uskottava, että asiat muuttuvat.
Williamsin täytyy miettiä, onko kyseessä syvään juurtunut ongelma.
Pitääkö koko katsantokanta muuttaa?
WILLIAMSIN TIIMIPALAVERI
Auto ei ole toiminut toivotulla tavalla.
Olimme ensimmäisissä kisoissa kirjaimellisesti hitain talli.
Olen saanut hienon tilaisuuden ja suostuin siihen,
koska uskoin tuolloin voivani auttaa kurssin kääntämisessä.
Teen tämän erittäin selväksi. Emme alistu B-tallin kohtaloon.
Osa tietää, että se tapahtuu kuolleen ruumiini yli.
Ette ikinä lue lehdistä, että Williams on muuttunut juniori- tai B-talliksi.
Minun täytyy suojella historiaamme.
Jos asiat menevät vikaan minun johdollani, voin syyttää vain itseäni.
Monacosta näyttäisi tulevan tuskallinen. Auto on selvästi radan hitain,
ja kisaa seuraavat muutkin kuin F1-fanit, koska se on pähkähullu.
6. OSAKILPAILU: MONACON GRAND PRIX
Monacon osakilpailu on suosikkini. Se on kaikkein...
Monaco on iso tapahtuma. Suihkuseurapiirit kokoontuvat sinne.
Siellä ovat huvijahdit,
satama -
ja julkkikset.
Paikka aivan huokuu rahaa ja glamouria.
Pieneen paikkaan on ahdettu paljon kaikkea huikeaa.
Monaco on Monaco. Se on F1-kisojen vanhin osakilpailu.
Arvostetuin osakilpailu.
Se on perinteikäs ja historiallinen.
Näky on uskomaton. Autot ärjyvät radalla käsittämätöntä vauhtia.
Rata on pysynyt lähes samana oikeastaan kaikkien 76 osakilpailun ajan.
Kaikki suuruudet ovat kilpailleet ja voittaneet Monacossa:
Fangio, Graham Hill, Ayrton Senna...
Monacoon kuuluvat paineet ja arvovalta...
Sen kisan voitto on kaikkia muita Grand Prix -voittoja tärkeämpi.
Red Bullin koko kausi on johtanut tähän.
Tallin auto sopii Monacon radalle, mutta Daniel haluaa itselleen näkyvyyttä,
koska talli nojaa yhä enenevässä määrin Max Verstappeniin.
Maxin ympärillä leijuu taikapölyä. Hän on uuden sukupolven edustaja.
-Tykkään tuosta. -Se on naurettava.
Paljonko luulet tuon jahdin maksavan?
1,8.
Olen ollut sillä Ibizalla.
Tuolle laivalle eksyy. Siellä täytyy soittaa ihmisille: "Missä olette?"
Se on kuin risteilyalus.
Olen Max Verstappen ja ajan Aston Martin Red Bull Racing F1-tallissa.
Olen myös nuorin F1-voittaja.
Asun Monacossa, joten minulle tämä...
Olen kotona. Nyt vain pitää kiirettä.
Yleensä asumme kisaviikonloppuina hotellissa, joten...
-Joudut pyykkäämään itse. -Onneksi äiti on täällä myös.
RED BULL JA VERSTAPPEN SOLMIVAT 2017 SOPIMUKSEN,
JONKA MUKAAN HÄNEN VÄITETÄÄN TIENAAVAN RICCIARDOA ENEMMÄN
Mitä Danielin asemassa olevalle kuljettajalle merkitsee tieto siitä,
että joku nuori kolli palkataan talliin ja hänelle luvataan enemmän kuin hänelle?
Se sattuu.
Talli on sijoittanut Maxiin paljon.
Red Bull nauttii otsikoiden luomisesta ja ennätysten rikkomisesta.
Heille on unelmien täyttymys, jos Verstappen nousee nuorimmaksi mestariksi.
Tämä luo varmasti jännitteitä tiimiin.
Molemmat kuljettajat taistelevat ykköspaikasta.
Verstappenilla on sopimus, ja Daniel etsii uutta.
Daniel miettii sitä varmasti.
Max on F1-maailman seuraavan vuosikymmenen lupauksia,
mutta Daniel on silti todella tärkeä Red Bullille.
Haluan painottaa, ettei tallissamme ole ykköskuljettajia.
Mikään ei olisi meille mieluisampaa kuin nähdä hänen -
voittavan maailmanmestaruuden tallimme autolla.
En usko hänen puheitaan kuskien välisistä suhteista. Max on heidän tähtensä.
Toivottavasti hän tuntee, miten paljon talli tukee häntä.
DANIEL RICCIARDON ISÄ
Meillä ei ole mitään paineita leipoa nuorinta maailmanmestaria.
Jos he todella haluavat minut, heidän pitää tarjota jotain huikeaa.
-Loistavaa. -Kiitos. Nähdään perjantaina.
-Kiitokset. Nähdään perjantana. -Ei kestä.
Monacosta tulee meille vaikea kilpailu.
Toivon, että pienet automme selviävät siitä ehjinä ja että saamme pisteitä.
Jos emme pian ala saada pisteitä,
kuilu kasvaa niin suureksi, että putoamme pelistä ja jäämme 10. sijalle.
Kukaan ei halua jumbosijaa urheilussa eikä etenkään F1:ssä.
Kaikki liittyy rahaan. Maksut ovat liukuvia, ja viimeinen saa vähiten.
Ferrari ja Mercedes käyttävät 300-400 miljoonaa dollaria.
Williamsin budjetti on pienempi. Noin 125 miljoonaa puntaa vuodessa.
Formula 1 -sarjan voittamiseen tarvitaan rahaa.
KANADALAINEN MILJARDÖÖRI LAWRENCE STROLL ON SIJOITTANUT -
KAHDEN VUODEN AJAN ISOJA SUMMIA WILLIAMS-TALLIIN.
HÄNEN POIKANSA LANCE ON NYT TOINEN WILLIAMSIN KULJETTAJISTA.
Tämä laji vaatii rahallista tukea, ja sen tuen on tultava jostain.
Olen Lance Stroll, 19, ja ajan toista kautta Williams Martini Racing -tallissa.
Lawrence sijoitti rahaa saadakseen poikansa talliin. Se ei ole salaisuus.
Emme voi myöskään aliarvioida sijoituksen vaikutusta.
Odota.
Minun täytyy uskoa, että hän ajattelee tallin parasta.
Synnyin kultalusikka suussa, mutta eivät palkatut kuljettajatkaan aina onnistu.
Näytin kynteni ensimmäisellä kaudellani.
Olin palkintosijoilla ja eturivin lähtöpaikoilla. Ne ovat isoja saavutuksia.
Pyrin olemaan niin hyvä kuin voin olla.
-Eihän tätä ole päällystetty uudestaan? -Tämä menee aina seiskasta 15:een.
Tähän on aika moni jäänyt.
Lawrence on liikemies. Ei hän tuhlaa rahaa asiaan, joka ei tuota.
Niin kauan kuin talli antaa hänen pojalleen mahdollisuuden näyttää taitonsa,
hän on mukana.
Heti, jos tilanne muuttuu, hän vie rahansa muualle.
Tämä vuosi Williamsilla on ollut turhauttava radalla ja sen ulkopuolella.
Toivottavasti tilanne paranee.
LAUANTAI HARJOITTELU
Talleilla on viimeinen mahdollisuus saada autonsa kuntoon aika-ajoja varten.
Paketti on hyvä. Kuskit ovat kunnossa, ja he pitävät radasta. Auto on loistava.
-Miltä tuntuu? -Olette taas mukana kisassa.
-Kana kynimättä. -Haetko voittoa?
-Meidän on otettava enemmän riskejä. -Red Bull on ennakkosuosikki.
-Tuntuuko siltä? -Odotan vain, että pääsen aloittamaan.
Automme pärjää Monacossa, koska tällä radalla on vähiten suoria.
Hevosvoimat eivät ole kaikki kaikessa, joten hyvä kori on tärkeämpi.
Kuljettajat saavat itseluottamusta ajaa kaiteiden lähellä -
ja rutistaa irti pienimmät kierrosajat.
Red Bull haluaa Verstappenin voittavan tämän kilpailun.
Häneen on sijoitettu tulevaisuuden toivona, mutta tehtävä on vaikea.
Aika-ajon pitää onnistua, mikä vaatii äärirajoilla ajamista.
Lauantaista tulee huikea.
Olen aina innoissani Monacosta.
Se on kauden vaikein rata, ja virhemarginaali on sillä pienin.
Voitto on ehdottomasti mahdollinen täällä.
Olen ajanut paremmin kuin ennen -
ja olen ollut vahva aika-ajoissa myös Danieliin verrattuna.
Olo on hyvä.
Näemme viimein, onko Red Bull todella taistelukunnossa,
kun Verstappen lähtee harjoituskierrokselle.
Max Verstappen suuntaa radalle.
Tämä antaa hyvän vinkin siitä, mihin hän pystyy iltapäivän aika-ajoissa.
Maxilla on taianomaisen kaunis ajotyyli.
Rata on vaikea.
Siinä on töyssyjä, ja jos auto lähtee liirtoon, voi päätyä seinään.
Max Verstappen ajaa harjoitusten toistaiseksi nopeimman kierrosajan.
Max Verstappen on nälkäisempi kuin kukaan muu.
Hän haluaa olla jokaisen harjoitussession ja kilpailun nopein. Se on upeaa.
Max Verstappen osui kaiteeseen!
Yksi iltapäivän suosikeista paalupaikalle on tuhonnut kaiteen kokonaan.
Ei siinä voi ajatella kuin: "Paskat."
Hän yritti saavuttaa liian paljon liian pian ja teki typerän virheen.
Red Bullille heiluu punainen lippu. Punainen lippu. Pysy vasemmalla.
Tiimillä on edessään valtava urakka, jotta auto saadaan kuntoon aika-ajoja varten.
Se on tuskallista, koska huono tulos suututtaa vielä enemmän.
Auto täytyy korjata nopeasti, parissa tunnissa, että se on valmis aika-ajoihin.
Luotan mekaanikkoihin, mutta mikään ei ole varmaa.
Max Verstappenin pakka levisi. Voiko hän enää saada ehjää autoa alleen?
LAUANTAI AIKA-AJOT
Kauden jännittävimmät aika-ajot nähdään kiistämättä Monte Carlossa.
Nämä aika-ajot ovat tärkeät.
Williamsin Lance Stroll lähtee omalle vuorolleen.
-Hyvin kuuluu. -Kiitos.
Hyvin kuuluu.
-Katsotaan, miten iltapäivä menee. -Lance kiemurteli penkissään aiemmin.
-Hän liikkui liikaa. -Sitä yritettiin korjata.
-Onnistuihan se? -Se oli uutta. Ensi kerta tällä kaudella.
-Toivotaan, ettei se toistu. -Syynä oli kai vöiden löystyminen.
Toivotaan, ettei se toistu.
Tavoite plus 30 sekuntia. Viilennetään takaosaa.
Kaarteessa on vilkasta. Kaikki ajavat hitaasti.
-Niskatuki on löysässä. Jumalauta. -Kaikki on hyvin.
Korjatkaa se.
Teemme sen ensi kerralla.
Lance, nyt tarvitaan neljä kymmenystä ja 12,9 läpimenoon.
Minulla on pahoja ongelmia pidon ja muun kanssa.
Nyt ollaan äärirajoilla.
Tämä aliohjautuu liikaa.
En voi ajaa nopeampaa.
Lance Strollin ajaksi tulee 1.13,3. Uusi pettymys Williamsille.
Tallin lähtöpaikka on ruudukon takaosassa.
Uutisia Red Bullilta. Paalupaikkasuosikki Max Verstappen -
joutuu keskeyttämään ennen aloittamistaan.
Saimme vauriot korjattua, mutta kun moottori käynnistettiin,
huomasimme vaihdelaatikon vuotavan öljyä.
Emme voineet osallistua aika-ajoihin.
Hän on nopea kuljettaja. Siitä ei ole epäilystäkään.
Tämä paikka kostaa virheet, ja hän on saanut kovan opetuksen.
Uskon, että hän on kyllin fiksu ottaakseen opikseen.
Daniel Ricciardo on nyt Red Bullin ainoa toivo.
Voittaako hän paalupaikan Ferrarilta ja Mercedekseltä?
Lewis Hamilton oikein lentää.
Seuraavaksi Vettel.
Olet tällä hetkellä kuusi kymmenystä kaikkia muita nopeampi.
-Eli muut ovat hitaampia? -Niin.
Hülkenberg takanasi on hitaampi. Kuten myös Räikkönen hänen takanaan.
Lähtöpaikka on tärkeä.
Jos ajaa keskellä tietä kilpailussa, muiden on lähes mahdoton ohittaa.
Se tekee aika-ajojen intensiivisyydestä entistä tärkeämmän.
Monacon kadunkulmat ovat tiukkoja. Kaikki tulee vastaan yhtäkkiä.
Max Verstappen seisoo toimettomana sivussa.
Olet nopein kahdella kymmenyksellä.
Sebastian Vettel on nyt eturivissä, mutta kisa jatkuu. Tämä menee täpärälle.
Daniel Ricciardohan oli paalupaikalla Monacossa vuonna 2016.
Hän ylittää maalilinjan nyt, ja hänen aikansa on 1,10 pintaan.
Mikä kierros! Hän on selvästi paalulla.
-Paalupaikka tuli siinä. Hyvin meni. -Jumalauta.
Paalupaikka on hyvä,
mutta molempien autojemme pitäisi olla eturivissä. Se turhauttaa.
Puolet urakasta tehty. Viimeistellään tämä huomenna.
En ole täysin tyytyväinen, ennen kuin tunnen pokaalin painon käsissäni.
Daniel ei tee mitään väärää nyt.
Ainoa ihmetyksen paikka on se, miksi Maxiin on panostettu niin paljon.
Max ajoi seinään todistellessaan, että on Danielia nopeampi.
Hän uhrasi koko viikonlopun tyhjän takia.
Daniel alkaa erottua Red Bullin tasaisena ja vakaana kuljettajana.
Jos Daniel onnistuu toistamiseen Maxin epäonnistuessa,
Red Bullilla aletaan epäillä, onko panostuksen kohteena oikea kuljettaja.
Miten varmoja olette hänen pitämisestään?
Sellaista on vaikea arvioida tarkkaan, mutta olemme tyytyväisiä Danieliin.
Hän tekee hyvää työtä tiimissä, ja hänestä pidetään.
Haluaisimme pitää hänet ensi vuonna.
SUNNUNTAI KILPAILU
Tästä moottoriurheilussa on kyse.
Maailmassa on tänään yksi paikka, jossa olla, ja se paikka on Monte Carlo.
Daniel Ricciardo on paalupaikalla.
Toisena Sebastian Vettel.
Ja Max Verstappen aloittaa viimeisestä ruudusta aika-ajojen katastrofin takia.
Mitä sinulle kuuluu nyt?
Ei kovin hyvää.
Pisteiden saaminen yhdellä autolla olisi hyvä saavutus,
molemmilla vielä parempi.
Kilpailun alussa voisi olla iso kolari, josta automme ajaisivat vain läpi.
Aina voi toivoa.
Lähettäkää P3.
Odottelu on syvältä. Haluan kilpailun jo alkavan.
Voittomahdollisuuteni ovat tänä vuonna ja tällä autolla parhaat sitten vuoden 2016.
Silloin voitto vietiin minulta ilman omaa syytäni.
Olin ollut urani ensimmäisellä paalulla ja olin hyvässä johdossa.
Daniel Ricciardo näyttäisi voittavan Monacon GP:n.
Varikolle tällä kierroksella, Dan.
Minut kutsuttiin varikolle, ja kun pääsin perille,
renkaat eivät olleet valmiina.
-Se oli oikea paskamyrsky. -Renkaat eivät ole valmiina!
Kolmen sekunnin sijaan varikkokäynti kesti yli kymmenen.
Ricciardo istuu ja odottaa.
Kun tulin varikolta, näin Lewisin ohittavan minut.
Hamilton siirtyy johtoon Ricciardon jouduttua odottelemaan varikolla.
Hävisin sen kisan.
En halua kuulla juuri nyt yhtään mitään. Haluan vain pois. Tämä oli paha isku.
2018. Hetkeni on viimein koittanut.
Kilpailun voittaminen olisi merkki siitä, että Red Bullin pitää luottaa Danieliin.
Se ei ehkä ole Danielin tavoite.
Hän saattaa haluta esitellä taitojaan vaikkapa Mercedekselle tai Ferrarille.
Vuoden 2018 Monacon osakilpailu.
Nyt on tosi kyseessä.
Laskemme sekunteja kilpailun alkuun...
Tällä radalla erot ovat kuljettajien ansiota.
Toistaiseksi Red Bullin Daniel Ricciardo on hallinnut tätä viikonloppua.
Harjoituksista aika-ajoihin asti.
Verstappenilla oli mahdollisuus paalulle, mutta hän lähtee viimeisestä ruudusta.
Mihin Ricciardo yltää paalulta?
Onko 17. ruudusta lähtevällä Williamsin Lance Strollilla onni puolellaan?
Lähtöruudukko tyhjennetään Monacossa. Daniel Ricciardo on paalulla.
Jännitys tiivistyy, kun valot syttyvät.
Vettel yrittää ohitusta ensimmäisessä kaarteessa. Ei ihan onnistu.
Ricciardo johtaa, mutta Vettel on aivan hänen kannoillaan.
Ero Vetteliin 1,1.
Kaikki tuntuu hyvältä.
Verstappen on ohittanut Grosjeanin ja Magnussenin.
Yrittääkö hän uutta ohitusta? Kyllä vain. Lance Stroll jää taakse.
Hieno ohitus, Max.
Tällä vauhdilla hän ohittaa kaikki yksi kerrallaan.
Lance Stroll haastaa Leclercin. Ja kosketus!
-Mikä autoa vaivaa? Jotain tapahtui. -Etusiipi taisi vaurioitua.
Etusiipi ja renkaat menevät vaihtoon.
Sinulla menee tosi hyvin, Daniel. Aja vain tasaisesti.
Homma hoidossa.
Ricciardo on yhä Sebastian Vettelin edellä.
Varikolle tällä kierroksella, Daniel.
Varikkokäynti maksoi hänelle voiton vuonna 2016.
Hyvä, pojat.
-Ricciardo on huojentunut. -Ei ongelmia tällä kertaa.
Hän voi hymyillä vielä.
Muistetaan keskittyä.
Verstappen pääsee hyvin ulos ja yrittää ohitusta.
Tietysti, onhan hän Max Verstappen.
Verstappen siirtyy yhdeksännelle sijalle.
Ricciardolla on vaikeuksia.
-Auto hidastaa ihan selvästi. -Tämä tietää vaikeuksia.
Tehot häviävät.
-Sanokaa, jos voin tehdä jotain. -Virhe yksi.
Kisa voi muuttua nyt täysin.
-Korjaantuuko se? -Ei korjaannu, Daniel.
MGU-K petti.
Se tarkoittaa yleensä moottorin hajoamista ja lähes varmaa keskeytystä.
Heti, kun Daniel Ricciardo tekee virheen, Sebastian Vettel on hänen kimpussaan.
Se oli tappiomielialan ja täyden toivottomuuden hetki.
Halusin repiä ratin irti ja heittää sen menemään.
Miten näin voi käydä?
Kauanko Daniel Ricciardo saa pidettyä Sebastian Vettelin takanaan?
Onnistuuko se?
-Yritä keskittyä, vaikka se on vaikeaa. -Tehoja ei ole.
Voittoa ei heru, ellei pääse maaliin.
Lance Stroll on kaksi kierrosta kilpailun kärkeä jäljessä.
-Jarrupoljin painuu tosi alas. -Keskity kaarteeseen 19.
En käsitä. Tämä on naurettavaa. Mitä järkeä tässä on?
Strollin auto on temppuillut koko viikonlopun.
Kun sataa, sataa kaatamalla. Ja Williamsilla sataa nyt kaatamalla.
Vettel painostaa.
Keskity vielä kymmenen kierrosta.
Daniel Ricciardon kauan jatkunut ongelma on yhä hallinnassa.
Se oli todella jännittävää. Teho loppui kutosvaihteeseen.
Häntä käy vähän sääliksi. Hermot ovat varmasti riekaleina.
Painosta häntä. Hyvin menee. Loppuun asti. Hän tekee kyllä virheen.
Ei siinä voi tehdä mitään. Surkuttelusta ei ole mitään hyötyä.
Kolme kierrosta.
Ajat todella hyvin, Daniel. Vaikuttavaa.
Mietin: "Johdamme Monacon GP:tä. Aivan sama, jos moottori laukeaa."
Voitetaan, kun siihen kerran on mahdollisuus.
Vettelin pyörät lukkiintuvat. Selvittääkö hän sen? Kyllä vain.
Stoffel Vandoorne ei kisaa voitosta,
mutta ajaa kärkiautojen välissä varikkokäynnin jälkeen.
Voitteko uskoa tuon kaverin touhuja?
Kuvittelisin, että Ricciardon hymy leveni juuri hieman.
Ricciardon viimeinen kierros alkaa.
Hän todella ansaitsisi voiton tänä viikonloppuna.
Daniel Ricciardo saa tänään hyvityksen Monte Carlossa.
Olet sankarimme, Daniel Ricciardo. Helvetin uskomatonta.
Mikään ei voita sitä tunnetta, kun näkee oman tallin auton voittavan kilpailun.
Häviötä on vaikea hyväksyä.
Emme ole voittaneet yhtäkään osakilpailua lähes kuuteen vuoteen.
Milloin kuuluu sanoa: "Ehkä en olekaan oikea ihminen tähän. Pystynkö tähän?"
Täällä he ovat. Haluatko pidellä tätä?
Olepa hyvä.
Kaupungin ylpeimmät vanhemmat.
-Äijä teki hyvää työtä. -Kiitos.
-Näin on. -Ensiluokkaista.
Onko hinta noussut vai laskenut?
-Huikeaa. -Uskomatonta.
Hän ajoi uskomattoman hyvin.
Tämä on tuskallista.
Voitat vielä.
Ole tänään iloinen tallikaverisi puolesta. Juhli hänen kanssaan.
Tiedät, millainen tämä laji on. Yhtä vuoristorataa.
Minun olisi pitänyt voittaa. Tiimin iloa oli vaikea katsella,
koska seisoin siinä vieressä. Piti vain yrittää hymyillä muiden mukana.
Se oli aivan kamalaa minulle. Olin tosi onneton ja olisin voinut -
hajottaa koko tallin omin käsin.
Olin innoissani, koska se oli tärkeää hänelle.
Se oli aivan mahtavaa.
Haluan olla maailman paras. Olen lahjakas ja teen kovasti töitä.
En halua kuulostaa ylimieliseltä, mutta saan varmasti hyviä tarjouksia.
TULOSSA:
Red Bullin kommentit moottorista ovat olleet liikaa. Raja on ylitetty.
Se on iso ongelma.
Maksoimme ykkösluokasta ja istumme turistiluokassa.
Meitä täytyy kunnioittaa.
Suhde Cyriliin on ollut vaikea.
Red Bullin voitot ovat aina olleet kunniallisia.
Hän on tunteikas. Sieltä voi tulla mitä vain.
Valmentaja Damon.
On iso asia kisata Red Bullia vastaan.
Päätös on tehtävä.
Tekstitys: Miia Mattila